# Juan Muñoz Martín

Juan Muñoz Martín (Madrid, 13 de maig de 1929 - Madrid, 27 de febrer de 2023) fou un escriptor espanyol de literatura infantil i juvenil. Entre els seus llibres més populars hi ha les sèries del frare Perico, i del pirata Garrapata, publicades ambdues per l'editorial SM.
L'autor va guanyar la medalla d'or al mèrit en les Belles Arts l'any 2021, pel seu paper destacat en el camp de la creació literària.

## Biografia

Juan Muñoz va néixer al barri d'Atocha de Madrid, fill d'un pare militar i una mare mestra. Tenia onze germans. Amb nou anys va ingressar al Seminari Conciliar, on va estudiar fins als disset. Va continuar estudis de batxillerat a l'Institut Cardenal Cisneros i es va acabar llicenciant en filologia francesa per la Universitat Complutense.
Entre altres oficis va treballar a l'Institut Nacional de Previsió, omplint fitxes de medicaments, en una botiga d'electricitat, o com a director d'una rondalla i d'un cor escolar. Però sobretot, la seva principal professió, a més d'escriptor, va ser la de mestre.
L'any 2020, amb noranta-un anys, l'autor va decidir atendre als seus seguidors mitjançant el seu compte de twitter i instagram, ja que no podia assistir a certàmens literaris per la pandèmia de COVID-19.

## Obra

Va aconseguir el seu primer èxit l'any 1966, quan va guanyar el concurs literari Doncel amb la que seria la seva primera obra publicada: Las tres piedras. El premi eren deu mil pessetes i un guardó que li va lliurar Manuel Fraga Iribarne, llavors ministre d'Informació i Turisme.
El seu personatge més famós, el frare Perico, va néixer després que l'autor llegís Las florecillas de San Francisco, de Francesc d'Assís i que pensés que seria bona idea parodiar la vida contemplativa dels religiosos.
El primer volum de la sèrie del frare Perico es va publicar un any després, guanyant el premi Barco de Vapor 1979. En quaranta anys d'història es va convertir en el llibre més exitós de la col·lecció Barco de Vapor de l'editorial SM, amb més de nou-cents mil exemplars venuts.

## Premis

* Doncel de conte infantil 1966, per Las tres piedras.
* Barco de vapor 1979, per Fray Perico y su borrico.
* Tercer premi Gran Angular de novel·la juvenil 1984, per El hombre mecánico.
* Segon accèssit de relat breu Nueva Acrópolis 1984, per Algún día seré.
* Primer premi Cervantes Chico 1992.
* Medalla d'or al mèrit en les Belles Arts 2021.
També va rebre el premi de teatre Guiñol del F. Juventudes l'any 1966, el de cors infantils de l'ajuntament de Madrid en diverses ocasions i dues vegades consecutives el premi Mantenga límpia España, convocat pel Ministeri d'Informació i Turisme amb la presentació al concurs del Quijote romanceado.

## Referències

* ↑ Yanke, Rebeca «Muere Juan Muñoz, el autor de Fray Perico y su borrico, el gran best seller de la literatura infantil española». [Madrid], 27-02-2023 [Consulta: 27 febrer 2023].
* ↑ «Juan Muñoz, el autor más longevo de la literatura infantil, firmará su nuevo libro en la Feria de Madrid» (en castellà). Europa Press, 22-09-2021. [Consulta: 26 novembre 2021].
* ↑ Álvarez, Sara. «El escritor de 'Fray Perico', entre las 31 Medallas de Oro de Bellas Artes» (en castellà). El Plural, 30-12-2021. [Consulta: 13 gener 2022].
* ↑ «Juan Muñoz Martín» (en castellà). SM. [Consulta: 26 novembre 2021].
* ↑ Tuya, Melisa. «Juan Muñoz Martín: "Si 'Fray Perico' y 'El pirata Garrapata' han eclipsado a mis otros personajes, por algo será'"» (en castellà). 20 Minutos, 11-03-2019. [Consulta: 26 novembre 2021].
* ↑ «La vida hay que vivirla como una fiesta. Los que estéis cuerdos y sanos, disfrutadla.» (en castellà). EM, 16-11-2020. [Consulta: 26 novembre 2021].
* ↑ «Aventuras y récords del ‘padre’ de Fray Perico y del Pirata Garrapata» (en castellà). Tetuán 30 días, 06-05-2019. [Consulta: 27 novembre 2021].
* ↑ Macías, C.S. «Juan Muñoz, autor de “Fray Perico y su borrico”: «Estuve en el Seminario de Madrid cuando era joven, pero me echaron»» (en castellà). La Razón, 11-10-2021. [Consulta: 26 novembre 2021].
* 1 2 Castillejo, Antonio. «Juan Muñoz Martín: "No se entiende a los que piensan que los mayores somos una cosa desfasada"» (en castellà). 65 y más, 26-06-2021. [Consulta: 27 novembre 2021].
* 1 2 3 Fraile Gil, Celia. «Juan Muñoz, el nonagenario creador del entrañable Fray Perico, vuelve con 'El pirata Garrapata'» (en castellà). ABC, 18-02-2021. [Consulta: 27 novembre 2021].
* 1 2 Marcos, Ana. «Juan Muñoz, el escritor de 'bestsellers' del que pocos han oído hablar» (en castellà). Ediciones El País, 01-02-2015. [Consulta: 27 novembre 2021].
* ↑ Yanke, Rebeca. «El inagotable éxito de 'Fray Perico y su borrico', el libro que todos leemos de niños» (en castellà). El Mundo, 02-01-2020. [Consulta: 16 desembre 2021].
* ↑ «Javier Bardem, Amaral, Paco Roca, Ian Gibson y Colita, entre las Medallas de Oro al Mérito en las Bellas Artes» (en castellà). El País, 28-12-2021. [Consulta: 13 gener 2022].
* ↑ Amalia Bermejo (coord.). Guía de autores (en castellà). Madrid: Asociación Española de Amigos del Libro Infantil y Juvenil : Organización Española para el Libro Infantil y Juvenil. Ministerio de Educación y Cultura., 1998, p. 345. ISBN 8492067268.